Упэўніліся журналісты і ў тым, што паштовыя паслугі на вёсцы аказваюцца кліентам не горшыя, чым у горадзе. Зрабіць такую выснову дазволіла ім наведванне аддзялення паштовай сувязі “Батчы”, дзе работу з кліентамі ажыццяўляюць чатыры чалавекі – начальнік аддзялення і тры паштальёны. На іх абслугоўванні знаходзяцца вёскі Батчы, Шыповічы, Паляцічы, Ліцвінкі, а гэта – 1170 чалавек, кожны са сваім характарам і густам. Дарэчы, у аддзяленні паштовай сувязі “Батчы” журналісты не толькі адчулі, што ў шэрагах паштавікоў няма выпадковых людзей, але ўпэўніліся ў тым, што РУП “Белпошта” выконвае ўсе сацыяльныя стандарты. Раней на абслугоўванні Батчынскага аддзялення паштовай сувязі знаходзіліся яшчэ вёскі Мельнікі, Агароднікі, Чаравачыцы, Мазічы, Кляшчы, цяпер жа, улічваючы значнае памяншэнне колькасці жыхароў, гэтыя населеныя пункты пераведзены на мотарызаваную дастаўку пошты. Як адзначыла Валянціна Пух, канкурэнтаў-перавозчыкаў, у тым ліку і па дастаўцы харчовых тавараў, што таксама ўваходзіць у кампетэнцыю пошты як няпрофільная паслуга, у іх хапае, толькі вось аддаленыя вёскі аніяк не ўпісваюцца ў планы бізнесменаў.